**ยอดนักสืบจิ๋วโคนัน: ปริศนารัตติกาลทมิฬ** (ญี่ปุ่น: 名探偵コナン 純黒の悪夢; โรมาจิ: *Meitantei Konan: Junkoku no Naitomea*; ทับศัพท์: Detective Conan: The Darkest Nightmare) เป็นภาพยนตร์อนิเมะญี่ปุ่นซึ่งโคบุง ชิซุโนะ (Kōbun Shizuno) กำกับ และเผยแพร่เมื่อวันที่ 16 เมษายน 2016 จัดเป็นลำดับที่ 20 ในภาพยนตร์ชุดโคนันซึ่งอ้างอิงอนิเมะและมังงะชื่อเดียวกัน

เรื่องย่อ
---------

ผู้ต้องสงสัยเป็นสายลับคนหนึ่งซึ่งพยายามเข้าถึงแฟ้มข้อมูลลับหลายรายการ สายลับรายนี้บุกเข้ากองบัญชาการตำรวจญี่ปุ่น เพื่อเอาแฟ้มข้อมูลเกี่ยวกับเจ้าหน้าที่ที่หน่วยสืบราชการลับหลายแห่งส่งเข้าไปแฝงตัวในองค์กรชุดดำ แต่ก่อนที่สายลับผู้บุกรุกจะชิงเอาแฟ้มข้อมูลไปได้ ฟุรุยะ เรย์ หรือเบอร์เบิน สมาชิกองค์กรชุดดำ ก็ปรากฏตัวขึ้นพร้อมกองกำลังตำรวจลับสันติบาล สายลับคนนั้นได้หลบหนีไปด้วยรถที่ขโมยมาจากคนข้างทาง แต่เรย์ได้ขับรถของตนตามไปทัน รถทั้งสองเบียดเสียดกันอยู่บนทางหลวงจนเกือบคว่ำ ทันใดนั้น อากาอิ ชูอิจิ เจ้าหน้าที่เอฟบีไอ ก็ยิงรถสายลับคว่ำตกถนนจนระเบิด แต่สายลับกลับหายสาปสูญไปอย่างไร้ร่องรอย

วันถัดมา โคนันและผองเพื่อนไปเยือนพิพิธภัณฑ์สัตว์น้ำโทโตะที่เพิ่งบูรณาเปิดให้เข้าใหม่ ได้พบหญิงคนหนึ่ง ณ ชิงช้าสวรรค์ หญิงคนนั้นมีนัยน์ตาสองสี และความจำเสื่อม ลืมเลือนชื่อเสียงเรียงนามของตนไปทั้งสิ้น โคนันกับพวกจึงช่วยนางฟื้นความจำ หารู้ไม่ว่า หญิงนั้นคือ คูราโซ สมาชิกคนสำคัญขององค์กรชุดดำ เวลานั้น เบลม็อท สมาชิกองค์กรชุดดำ ทราบเรื่องแล้วก็รายงานสหายร่วมองค์กร และนั่นคือจุดเริ่มต้นของรัตติกาลแห่งฆาตกรรม เมื่อสายลับจากทั่วทุกมุมโลกถูกลอบสังหาร โคนันจึงต้องร่วมมือกับทุกหน่วยงานเพื่อยับยั้งหายนะครั้งใหญ่นี้ให้ได้ก่อนจะสายเกินไป

ตัวละคร
-------

### ตัวละครหลัก

* เอโดงาวะ โคนัน ให้เสียงพากย์โดย มินามิ ทากายามะ (อรุณี นันทิวาส)

ยอดนักสืบวัยประถมที่ตัวตนที่แท้จริงคือ นักเรียนชั้นมัธยมปลายและนักสืบชื่อดัง คุโด้ ชินอิจิ ที่ถูกองค์กรชายชุดดำจับกรอกยาพิษจนตัวหดเล็กลงขณะไปเที่ยวสวนสนุกกับเพื่อนสมัยเด็ก จนเขาต้องคอยแก้ปริศนาต่าง ๆ มามากมายแทบจะทั่วญี่ปุ่น เพื่อหาทางออกตามหาความจริง และกลับคืนร่างเดิม เขามาเที่ยวพิพิธภัณฑ์กับผองเพื่อนแต่ได้บังเอิญพบหญิงสาวปริศนาที่กุมความลับของความมั่นคงไว้

* คุโด้ ชินอิจิ ให้เสียงพากย์โดย คัปเปย์ ยามากุจิ (ภัทรวุฒิ สมุทรนาวี)

นักเรียนชั้นมัธยมปลายผู้มีความสามารถในการไขคดีต่าง ๆ มาแล้วนับไม่ถ้วนและคอยช่วยตำรวจสืบสวน ก่อนจะต้องตัวหดเล็กลง กลายเป็น เอโดงาวะ โคนัน จะมีบางเหตุการณ์ที่เขาได้คืนร่างเดิม ด้วยความช่วยเหลือจากไฮบาระ ไอ ผู้ที่รู้ข้อมูลเกี่ยวกับยาพิษที่เขาถูกจับกรอกโดยองค์กรชายชุดดำมากที่สุด

* โมริ รัน ให้เสียงพากย์โดย วากานะ ยามาซากิ (วิภาดา จตุยศพร)

นักเรียนชั้นมัธยมปลายสาวผู้มากความสามารถในด้านคาราเต้ เพื่อนสมัยเด็กของคุโด้ ชินอิจิ ลูกสาวของโมริ โคโกโร่และคิซากิ เอริ ที่ตามเพื่อนสนิท ซึซึกิ โซโนโกะ มาร่วมงานในคืนสำคัญที่พิพิธภัณฑ์สัตว์น้ำโทโตะ และเกิดมาอยู่ในลูกหลงขององค์กรเข้า

* โมริ โคโกโร่ ให้เสียงพากย์โดย อากิระ คามิยะ (ธนกฤต เจนคลองธรรม)

อดีตตำรวจที่ลาออกมาทำงานเป็น นักสืบเอกชน พ่อของ โมริ รัน และสามีของคิซากิ เอริที่ต้องมาเป็นผู้ปกครองให้กับ โคนัน และ คอยเป็นหุ่นเชิดสืบคดีต่าง ๆ ของโคนัน จนได้ชื่อเป็น โคโกโร่นิทรา เขาตามมาที่พิพิธภัณฑ์ เพราะเชื่อว่ามีผู้หญิงสวยเป็นผู้ว่าจ้าง

* ไฮบาระ ไอ ให้เสียงพากย์โดย เมกุมิ ฮายาชิบาระ (วิภาดา จตุยศพร)

ตัวตนที่แท้จริง คือ มิยาโนะ ชิโฮะ หรือโค้ดเนม "เชอร์รี่" เธอตัดสินใจทรยศองค์กรโดยการกินยาแบบเดียวกับที่โคนันถูกจับกรอกให้ตัวหดเล็กลง เธอคอยทำหน้าที่ช่วยเหลือในการสืบสวนของโคนัน เธอมีความรู้สึกบางอย่างกับเขา แต่เลือกที่จะคงไว้ซึ่งความสัมพันธ์เดิม เพราะอยากให้รัน ผู้หญิงที่ชินอิจิรักและเคยช่วยชีวิตเธอไว้ปลอดภัย ทำให้เธอนึกถึงพี่สาวที่ถูกองค์กรสังหารอย่างมิยาโนะ อาเคมิ เธอพยายามเตือนโคนันไม่ให้เข้าไปยุ่งกับองค์กร แต่ก็พร้อมจะสนับสนุนและปกป้องทุกคนให้ได้

* อากาอิ ชูอิจิ ให้เสียงพากย์โดย (ภัคภูมิ ลิ้มมานะสถาพร)

ชายปริศนาที่มาอาศัยอยู่ในบ้านของคุโด้ ชินอิจิ ภาพลักษณ์ที่ดูไม่มีอะไรน่าสนใจ แอบแฝงความคาดไม่ถึงในตัวของเขา ตัวตนที่แท้จริงคือ อากาอิ ชูอิจิ เจ้าหน้าที่ FBI เจ้าของฉายา Silver Bullet ลูกชายคนโตของครอบครัว ผู้ฉลาดเฉลียว มีความสามารถด้านการสืบสวนและศิลปะป้องกันตัว แถมยังยิงปืนแม่น เขาจึงเป็นคนที่องค์กรชุดดำต้องการกำจัด ทำให้หลังจากเหตุการณ์สังหารที่สันเขาไรฮะ จึงต้องปลอมตัวเป็น "โอกิยะ สึบารุ" นักศึกษาปริญญาโทและมาเช่าบ้านของคุโด้ ชินอิจิอยู่ เพื่อหลบซ่อนตัวจากสายตาขององค์กรชุดดำพร้อมตามสืบเรื่องราวขององค์กรไปด้วยแต่แท้จริงเขาปลอมตัวเป็นโอกิยะเพื่อสืบคดีและคอยปั่นป่วนองค์กรร่วมกับโคนัน คราวนี้เขาต้องร่วมมือกับโคนันปั่นป่วนองค์กร เพื่อยับยั้งหายนะจากการทำลายล้าง

* **โทรุ อามุโร่ / ฟรุยะ เรย์ (ซีโร่)/ เบอร์บอน** ให้เสียงพากย์โดย โทรุ ฟุรุยะ (ภัทรวุฒิ สมุทรนาวี)

เป็นคนของสายงานตำรวจลับในญี่ปุ่นที่แทรกซึมเข้าไปในองค์กรชุดดำ ฉายา เบอร์เบิ้น ซึ่งมีสายตาหลักแหลม สังเกตการณ์ได้ดี เขาเคยมีเรื่องบาดหมางบางอย่างกับอากาอิ ชูอิจิ ปัจจุบันทำงานที่ร้านปัวร์โร และเขาเป็นคนขององค์กรตำรวจความมั่นคงแห่งชาติ นามแฝง คือ ซีโร่ และกำลังตกที่นั่งที่นั่งลำบากเมื่อสายลับได้ปล่อยข้อมูลบางอย่างที่ส่งผลต่อสายลับในองค์กรทั่วโลก

* มิซึนาชิ เรย์นะ/ฮอนโด ฮิเดมิ/คีร์ ให้เสียงพากย์โดย โคโตโนะ มิตสึอิชิ (อรุณี นันทิวาส)

นักข่าวสาวมากฝีมือที่แท้จริงแล้วเป็นเจ้าหน้าที่ซีไอเอชื่อฮอนโด ฮิเดมิที่แฝงตัวเข้าไปในองค์กรชุดดำร่วมกับพ่อของเธออีธาน ฮอนโดแต่ว่าเกิดเรื่องทำให้เธอต้องแกล้งเป็นว่าเธอฆ่าเขา ฉายาของเธอคือ คีร์ ทำให้เธอต้องออกห่างจากชีวิตของน้องชายเธอ ฮอนโด เอย์สึเกะเพื่อความปลอดภัยของเขา และเธอคอยส่งข้อมูลให้กับอากาอิ ชูอิจิ และถูกบังคับให้จำใจต้องฆ่าเขา เธอตกเป็นเหยื่อของการถูกฆ่าจากองค์กรร่วมกับเบอร์บอน

* ยิน ให้เสียงพากย์โดย โฮริ โยกิโทชิ (ธนกฤต เจนคลองธรรม)

สมาชิกระดับแถวหน้าขององค์กร ที่คนในองค์กรทุกคนรู้จัก ผมยาวสีเงินใส่หมวก มีความสัมพันธ์อะไรบางอย่างกับเบลม็อท นิสัยฉลาดรอบคอบมาก ขี้ระแวงสงสัย โหดเหี้ยม อำมหิต ฆ่าอย่างเลือดเย็นกับไม่ปราณี เพื่อความสนุก ยิงปืนถนัดซ้าย ไม่ชอบจำชื่อกับหน้าตาคนที่เคยฆ่า คือ คนกรอกยา APTX 4869 ให้คุโด้ ชินอิจิ กินจนกลายเป็นเด็ก มีวอดก้าคอยติดตามเป็นลูกน้องเสมอ เขารับฟังคำสั่งจากรัมในการตามล่าหาสายลับที่แฝงตัวเข้ามาในองค์กร และสั่งการให้สังหารให้หมด

* วอดก้า ให้เสียงพากย์โดย ฟูมิฮิโกะ ทาจิกิ (ไกวัล วัฒนไกร)

ชายสวมหมวกดำกับแว่นดำและชุดสุทดำตลอดเวลา มักไปไหนมาไหนกับยินเสมอ เป็นเหมือนมือขวาที่ทำงานไม่ค่อยได้เรื่อง

* เบลม็อท/คริส วินยาร์ด ให้เสียงพากย์โดย โคยามะ มามิ (อรุณี นันทิวาส)

เบลม็อท หรือ คริส วินยาร์ด เป็นลูกสาวของ 'ชารอน วินยาร์ด' นักแสดงสาว มีทักษะปลอมตัวกับเลียนเสียงอย่างแนบเนียน เป็นคนลึกลับและมีลับลมคมในจนคาดเดาไม่ได้ จึงมีอิสระในการทำงานสูงมาก เนื่องจากเป็นคนใกล้ชิดบอส มีความสัมพันธ์อะไรบางอย่างกับยิน เธอคอยทำหน้าที่รับฟังคำสั่งของยินและรัม แต่ไม่เหมือนทุกครั้ง เธอไม่ได้เจอโคนันเลย

* เคียนติ ให้เสียงพากย์โดย คิกูโกะ อิโนอูเอะ (วิภาดา จตุยศพร)

สาวนักฆ่าสุ่มยิงฝีมือดี ปฏิบัติภารกิจคู่กับกอร์น นิสัยใจร้อน เกลียดเบลม็อทเป็นที่สุด และชอบสนุกกับการสังหารเป้าหมายด้วยไรเฟิลร่วมกับกอร์น

* กอร์น ให้เสียงพากย์โดย โนชิตะ ฮิโรยูกิ (ภัคภูมิ ลิ้มมานะสถาพร)

นักฆ่าฝีมือดี นิสัยเงียบขรึม พูดน้อย ปฏิบัติภารกิจเป็นคู่กับเคียนติ เกลียดเบลม็อทเป็นที่สุด และค่อนข้างจะชอบพูดจาอะไรที่ไม่ค่อยเป็นผลดีอยู่เสมอ

* รัม ให้เสียงพากย์โดย ไม่เปิดเผยชื่อ (ภัทรวุฒิ สมุทรนาวี)

คนสนิทของบอส หรือรองบอส มีระดับสูงระดับที่ทำให้ยินต้องสยบ เขาเป็นคนรับคูราโซ่มาเป็นมือขวาคนโปรดของเขา

* โยชิดะ อายูมิ ให้เสียงพากย์โดย ยูกิโกะ อิวาอิ (ศันสนีย์ ติณห์กีรดีศ)

หนึ่งในสมาชิกของขบวนการนักสืบเยาวชน เธอแอบชอบโคนันเพราะเห็นว่าเขาคอยช่วยเหลือเธอในยามลำบากอยู่เสมอ มาครั้งนี้เธอร่วมมือกับเพื่อน ๆ ในการออกตามหาความจริง

* ซึบุรายะ มิซึฮิโกะ ให้เสียงพากย์โดย อิคุอิ โอทานิ (ภัคภูมิ ลิ้มมานะสถาพร)

สมาชิกของขบวนการนักสืบเยาวชน ชื่นชอบการสืบสวน และชอบแย่งซีนสืบสวนแทนโคนันอยู่เสมอ ทำให้เกิดปัญหาอยู่หลายครั้ง มาครั้งนี้เขาร่วมมือกับเพื่อน ๆ ในการออกตามหาความจริง

* โคจิมะ เก็นตะ ให้เสียงพากย์โดย วาตารุ ทาคางิ (ภัทรวุฒิ สมุทรนาวี)

หัวหน้าของขบวนการนักสืบเยาวชน และชอบกินข้าวหน้าปลาไหล เขาชอบรังแกและดูถูกโคนันบางเวลา แต่ก็รักเพื่อนทุกคน มาครั้งนี้เขาร่วมมือกับเพื่อน ๆ ในการออกตามหาความจริง

* ดร.อากาสะ ฮิโรชิ ให้เสียงพากย์โดย เคนอิจิ โองาตะ (ภัคภูมิ ลิ้มมานะสถาพร)

นักวิทยาศาสตร์เพื่อนบ้านของชินอิจิ คอยช่วยเหลือโคนันทุกๆเรื่อง ตั้งแต่เรื่องที่ชินอิจิกลายเป็นโคนัน เขาก็พยายามหายาแก้พิษด้วย นอกจากนี้เครื่องมือที่ช่วยเหลือโคนันในการคลี่คลายคดี และกลายเป็นผู้ปกครองคอยดูแลขบวนการนักสืบรุ่นจิ๋วระหว่างที่อยู่ในพิพิธภัณฑ์โทโตะ

* ซึซึกิ โซโนโกะ ให้เสียงพากย์โดย นาโอโกะ มัสซึอิ (อรุณี นันทิวาส)

เพื่อนสนิทของโมริ รัน ที่คบมาตั้งแต่อนุบาล ทั้งคู่ร่วมทุกข์ร่วมสุขกันมาตลอด นักเรียนชั้นมัธยมปลายสาวเปิ่น จิตใจดี ทายาทมหาเศรษฐีอันดับต้นของญี่ปุ่น ครอบครัวนายทุนของเธอเป็นหนึ่งในหุ้นส่วนของพิพิธภัณฑ์สัตว์น้ำโทโตะ ที่เชื่อว่าชินอิจิแอบพาผู้หญิงมาเที่ยว เลยพารันออกตามหาไปทั่ว

* สารวัตรเมงูเระ จูโซ ให้เสียงพากย์โดย ชาฟูริน (ไกวัล วัฒนไกร)

สารวัตรแผนกสืบสวนกรมตำรวจ เขาเคยเป็นผู้บังคับบัญชาของ โมริ โคโกโร่ สมัยยังเป็นตำรวจอยู่ และต้องคอยทำคดีร่วมกับโคนันด้วย

* หมวดทาคางิ วาตารุ ให้เสียงพากย์โดย วาตารุ ทาคางิ (ภัทรวุฒิ สมุทรนาวี)

ผู้หมวดหนุ่มของกรมตำรวจ คนรักของหมวดซาโต้ เป็นคนที่จริงใจ และเป็นคนซื่อ เขามักจะใช้การวิเคราะห์ของโคนันช่วยในการตัดสินคดีเสมอ เป็นคนจิตใจดีคนหนึ่ง

* หมวดซาโต้ มิวาโกะ ให้เสียงพากย์โดย อัตสึโกะ ยูยะ (วิภาดา จตุยศพร)

ตำรวจสาวแห่งกรมตำรวจญี่ปุ่น เป็นที่เนื้อหอมในหมู่ตำรวจหนุ่มๆทั้งหลาย แต่เธอก็ไม่เคยสนใจใคร เพราะเคยมีอดีตที่เจ็บช้ำจากการสูญเสียคนรัก จนกระทั่งรู้จักกับ ทาคางิ วาตารุ ที่ทำให้เธอเปิดหัวใจอีกครั้ง มิวาโกะค่อนข้างทึ่งในความสามารถของโคนันและรับฟังการวิเคราะห์คดีของเขาเสมอ

* หมวดชิบะ คาซึโนบุ ให้เสียงพากย์โดย อิชิน ชิบะ (ภัคภูมิ ลิ้มมานะสถาพร)

เพื่อนตำรวจด้วยกันกับหมวดทาคางิ วาตารุ เคยเรียนอยู่ที่ โรงเรียนประถมเทตัน เขาคอยมาทำคดีร่วมกับตำรวจคนอื่น ๆ

* คาซามิ ยูยะ ให้เสียงพากย์โดย โนบุโอะ โทบิตะ (ธนกฤต เจนคลองธรรม)

ตำรวจกองความมั่นคงสาธารณะ อยู่ใต้บังคับบัญชาของฟุรุยะ เรย์ แต่มักจะชอบประมาทเปิดช่องว่างให้เป้าหมายอยู่เสมอ

* โจดี้ สตาร์ลิง ให้เสียงพากย์โดย มิยูกิ อิชิโจ (ศันสนีย์ ติณห์กีรดีศ)

หญิงงามจากประเทศสหรัฐอเมริกา มาที่ประเทศญี่ปุ่นเพื่อตามจับเบลม็อทที่ทำการฆาตกรรมพ่อและแม่ของเธอ ร่วมกับเหล่าเอฟบีไอ

* เจมส์ แบล็ก ให้เสียงพากย์โดย ฮาชิ ทายากะ (ภัทรวุฒิ สมุทรนาวี)

เป็นหัวหน้าของหน่วยเอฟบีไอ เขามาที่ประเทศญี่ปุ่นเพื่อสืบหาคนร้าย ลูกทีมของเขาคือ อากาอิ ชูอิจิ, โจดี้ สตาร์ลิ่ง และ อังเดร คาเมล

* อังเดร คาเมล ให้เสียงพากย์โดย คิโยยูกิ ยานาดะ (ไกวัล วัฒนไกร)

เจ้าหน้าที่เอฟบีไอ และมีหน้าที่เป็นคนขับรถ มีทักษะและเทคนิคในด้านการขับรถสูง แต่ชอบลุกลี้ลุกลนจนแผนแตกอยู่เสมอ

### **ตัวละครรับเชิญ**

* คูราโซ ให้เสียงพากย์โดย (ฉบับโรง: พิชญ์นาฏ สาขากร, ฉบับพากย์แก้บางช่วง: ศันสนีย์ ติณห์กีรดีศ)

หญิงสาวตาสองสีที่ล่วงรู้ความลับขององค์กรจนเกือบโดนสั่งฆ่า แต่รัมไว้ชีวิตเพราะเธอนั้นมีสมองที่สามารถจดจำข้อมูลได้เป็นจำนวนมาก จึงใช้ให้เธอไปขโมยข้อมูลสายลับ แต่พลาดท่าถูกทำร้ายจนความจำเสื่อมและได้พบกับขบวนการนักสืบรุ่นจิ๋วและเกิดเป็นความผูกพัน แต่เพราะอาการปวดหัวที่กระตุ้นความทรงจำทำให้เธอถูกคุมตัว เมื่อความจำกลับมา เธอได้รับรู้ความเลวร้ายขององค์กร เลยคิดทรยศหลบหนี จนพลาดท่าบาดเจ็บสาหัส แต่เมื่อเห็นพวกเด็ก ๆ ตกอยู่ในอันตราย จึงสละใช้รถเครนดึงให้ชิงช้าสวรรค์ที่กำลังกลิ้งใส่ผู้คน ให้ตกลงมาทับตัวเองระเบิดเสียชีวิตอย่างน่าสะเทือนใจ

* สเตาท์ ให้เสียงพากย์โดย Michael Rhys (ภัทรวุฒิ สมุทรนาวี)

เจ้าหน้าที่ MI6 ของอังกฤษที่แฝงตัวอยู่ในองค์กรชุดดำ ก่อนจะโดนสังหารด้วยไรเฟิลด้วยน้ำมือของกอร์นที่เคารพและเชื่อใจมาตลอดบนรถบัส เมืองลอนดอน

* อควาวิตซ์ ให้เสียงพากย์โดย Kurt Common (ภัทรวุฒิ สมุทรนาวี)

เจ้าหน้าที่ CSIS ของแคนาดาที่แฝงตัวอยู่ในองค์กรชุดดำ ฉากหน้าเป็นไกด์พาชมหอคอยในเมืองโตรอนโต้ และถูกสังหารโดยเคียนติ ด้วยความเกลียดชัง

* รีสลิ่ง ให้เสียงพากย์โดย โซมิ โยโกะ (วิภาดา จตุยศพร)

เจ้าหน้าที่ BND ของเยอรมันที่แฝงตัวอยู่ในองค์กรชุดดำ เธอถูกข่มขู่โดยยินกับวอดก้า และถูกยิงสังหารจมลงแม่น้ำไรน์หลังจากเธอขัดขืนไม่บอกข้อมูล

รายได้
------

ตลอดสัปดาห์แรกที่เข้าฉาย ภาพยนตร์นี้ได้รับความนิยมเป็นอันดับหนึ่ง มีรายได้รวม 11.1 ล้านดอลลาร์สหรัฐ และมีผู้เข้าชมรวม 934,000 คน

ตลอดสามสัปดาห์แรกแห่งการเข้าฉาย ภาพยนตร์มีรายได้รวม 47 ล้านดอลลาร์สหรัฐ ซึ่งมากกว่าภาพยนตร์ชุดที่แล้ว คือ *ปริศนาทานตะวันมรณะ* จึงนับเป็นภาพยนตร์ชุดโคนันที่มีรายได้มากที่สุด แต่สถิตินี้ก็ถูกทำลายโดย *ปริศนาเพลงกลอนซ่อนรัก* ซึ่งเป็นภาพยนตร์ภาคถัดไป

อ้างอิง
-------

1. 1 2  "Detective Conan: The Darkest Nightmare Film Earns 5 Billion Yen, Sets Franchise Record". *Anime News Network*. May 9, 2016. สืบค้นเมื่อ May 15, 2016.
2. ↑  "WOKJ Weekend Box office case closed movie after 13 weekends". สืบค้นเมื่อ July 12, 2016.
3. ↑  "20th Detective Conan Film's Title, Visual, Story Unveiled". *Anime News Network*. December 1, 2015. สืบค้นเมื่อ December 2, 2015.
4. ↑  "เฉลยนักพากย์รับเชิญพิเศษ คือ "คุณเมย์ พิชญ์นาฏ สาขากร"". *Conan-movies.com*. Bangkok: DCPTTH. 2016-08-17. สืบค้นเมื่อ 2016-09-16.[*ลิงก์เสีย*]
5. ↑  Schilling, Mark (April 18, 2016). "Japan Box Office: 'Detective Conan: Nightmare' Bows at Number One". *Variety*. สืบค้นเมื่อ April 19, 2016.

แหล่งข้อมูลอื่น
---------------

* เว็บไซต์ทางการ (ญี่ปุ่น)

| * ด
* ค
* ก
*ยอดนักสืบจิ๋วโคนัน* โดย โกโช อาโอยามะ |
| --- |
| ตัวละครหลัก | 
* คุโด้ ชินอิจิ / เอโดงาวะ โคนัน
* โมริ รัน
* โมริ โคโกโร่
* คิซากิ เอริ
* ซึซึกิ โซโนโกะ
* ฮัตโตริ เฮย์จิ
* โทยามา คาสึฮะ
* มิยาโนะ ชิโฮะ / ไฮบาระ ไอ
* โยชิดะ อายูมิ
* ซึบุรายะ มิซึฮิโกะ
* โคจิมะ เก็นตะ
* ฮอนโด เอย์สึเกะ
* มิซึนาชิ เรย์นะ / ฮอนโด ฮิเดมิ
* จอมโจรคิด / คุโรบะ ไคโตะ
* ฮาคุบะ ซางูรุ

 |  |
| ภาพยนตร์ | 
* *คดีปริศนาระเบิดระฟ้า*
* *คดีฆาตกรรมไพ่ปริศนา*
* *ปริศนาพ่อมดคนสุดท้ายแห่งศตวรรษ*
* *คดีฆาตกรรมนัยน์ตามรณะ*
* *คดีปริศนาเส้นตายสู่สวรรค์*
* *ปริศนาบนถนนสายมรณะ*
* *คดีฆาตกรรมแห่งเมืองปริศนา*
* *มนตราแห่งรัตติกาลสีเงิน*
* *ยุทธการเหนือห้วงทะเลลึก*
* *บทเพลงมรณะแด่เหล่านักสืบ*
* *ปริศนามหาขุมทรัพย์โจรสลัด*
* *บทบรรเลงแห่งความตาย*
* *ปริศนานักล่าทรชนทมิฬ*
* *ปริศนามรณะเหนือน่านฟ้า*
* *15 นาทีเฉียดวิกฤติมรณะ*
* *ปริศนาระทึก-ศึกลูกหนังมรณะ*
* *ฝ่าวิกฤติเรือรบมรณะ*
* *ลูแปงที่ 3 ปะทะ ยอดนักสืบจิ๋วโคนัน เดอะมูฟวี่*
* *ปริศนากระสุนมรณะ*
* *ปริศนาทานตะวันมรณะ*
* *ปริศนารัตติกาลทมิฬ*
* *ปริศนาเพลงกลอนซ่อนรัก*
* *ปฏิบัติการสายลับเดอะซีโร่*
* *ศึกชิงอัญมณีสีคราม*
* *กระสุนสีเพลิง*
* *เจ้าสาวฮาโลวีน*
* *มฤตยูใต้น้ำทมิฬ*
* *ดาวนำทางล้านดอลลาร์*

 |
| โอวีเอ | 
* โคนันปะทะคิดปะทะไยบะ - ศึกแตกหักชิงดาบล้ำค่า
* สิบหก ผู้ต้องสงสัย!?
* โคนัน และ เฮย์จิ และเด็กที่หายตัวไป
* โคนัน กับคิด และคริสตัลมาเธอร์
* เป้าหมายคือโคโกโร่! บันทึกลึกลับของขบวนการนักสืบเยาวชน
* ไล่ล่าหาอัญมณี! โคนันกับเฮย์จิปะทะคิด
* คำใบ้มรณะจากอากาสะ ฮิโรชิ
* การไขคดีของซึซึกิ โซโนโกะ
* เมื่อ 10 ปีผ่านไป
* โคนัน ปะทะ จอมโจรคิด เกาะแห่งกับดัก
* ข้อมูลลับจากลอนดอน
* ปาฏิหาริย์ไม้เบสบอลในตำนาน

 |
| แมจิก ไฟล์ | 
* Shinichi Kudo — The Case of the Mysterious Wall and the Black Labrador
* Shinichi and Ran — The Memories from Mahjong pieces and Tanabata
* Osaka Okonomiyaki Odyssey
* The Niigata-Tokyo Souvenir Capriccio
* Fantasista Flower

 |
| ตอนพิเศษโทรทัศน์ | 
* *Time Travel of the Silver Sky*
* *Black History*
* *ลูแปงที่ 3 ปะทะ ยอดนักสืบจิ๋วโคนัน*
* *เป้าหมายคือ โมริ โคโกโร่!*
* *คดีปริศนากับโคนันที่หายไป*
* *เอพิโสด วัน: กำเนิดยอดนักสืบจิ๋ว*

 |
| ภาคคนแสดง | 
* *จดหมายท้าทายถึงคุโด้ ชินอิจิ บทนำก่อนอำลา*
* *เผชิญหน้าองค์กรชุดดำ*
* *ชินอิจิปะทะปริศนาวิหคมรณะ*
* *ชินอิจิกับปริศนาเกียวโตชินเซ็นกุมิ*
* 13 ห้องแห่งความตาย

 |
| หนังสือฉบับนิยาย | 
* ตำนานขุมทรัพย์โคชู
* ซิมโฟนีสังหาร
* สาสน์ท้าแด่คุโด้ ชินอิจิ - บทนำแห่งการลาจาก
* การกลับมาของคุโด้ ชินอิจิ - ประทะองค์กรชุดดำ
* พลิกคดีแม่มดแห่งเอจินบาระ
* สาสน์ท้าแด่คุโด้ ชินอิจิ - ปริศนาวิหคมรณะ
* สาส์นท้าแด่คุโด้ ชินอิจิ - คดีฆาตกรรมห้องพิพากษา

 |
| รายชื่อและอื่น ๆ | 
* อนิเมะ
* มังงะ
* เดอะมูฟวี่
* OVAs
* ภาคคนแสดง
* ฉบับนิยาย
* *13 ห้องแห่งความตาย*
* *ฮันซาวะ ตัวร้ายสุดโหด*
* *วันสบาย ๆ ของซีโร่*
* *ห้าพยัคฆ์นักเรียนตํารวจ*
* APTX4869
* เพลงประกอบภาพยนตร์การ์ตูน
* เกม

 |